تېرو ۲۴ ساعتونو کې د سرې میاشتې د فعالیتونو خبرونه: کابل: * د سرې میاشتې سرپرست عمومی رئیس په لاس د روانی ناروغانو په مرکز کې د نارینه روانی ناروغانو د پالنې او درملنې لپاره نوې څانګه پرانیستل شوه. * د سوری زړه په رنځ اخته ۱۵ تنه ماشومان ۲ کورنیو روغتونونو ته د درملنې او عملیات په موخه ور وپېژندل شول. * د شکر درې او قره باغ په ولسوالیو کې له ۴۵ بېوزلو او اړمنو کورنیو سره د ځان بساینې په موخه د ۱۳۵ رأسه اوزو مرسته وشوه . نورستان/ غزنی: د وروستیو ورښتونو له امله له ۱۹ زیانمنو شویو کورنیو سره د ۴ قلمه غیر خوراکی توکو مرسته ترسره شوه، چې کمپلې، ترپالونه، د پخلنځی توکی او د اوبو بوشکې په کې شاملې وې . میدان وردګ: ښوونیز مرکز کې ۵۵ تنو نویو زده کوونکو او رضاکارانو ته د سرې میاشتې د پېژندنې په موخه نشراتی غونډه ترسره شوه . بلخ: د کشنده ولسوالۍ په مختلفو سیمو کې د ورښتونو له امله له ۲۵۰ زیانمنو شویو کورنیو سره د مرستې په موخه سروې ترسره شوه.